**OBEC KRÁĽOVÁ NAD VÁHON**

**ROKOVACI PORIADOK**

**ZHROMAŽDENIA OBYVATEĽOV OBCE KRÁĽOVÁ NAD VÁHOM**

**konaného dňa 21.5.2015 o 18:30 hod**

**Článok 1 Článok 1**

**Úvodné ustanovenia Úvodné ustanovenia**

1. Rokovací poriadok zhromaždenia obyvateľov Obce Kráľová nad Váhom (ďalej len „rokovací poriadok”) upravuje priebeh rokovania a spôsob prijímania záverečných vyhlásení zhromaždenia obyvateľov Obce Kráľová nad Váhom (ďalej len „zhromaždenie obyvateľov“).

2. O otázkach, ktoré tento rokovací poriadok neupravuje rozhoduje zhromaždenie obyvateľov hlasovaním.

**Článok 2**

**Rokovanie zhromaždenia obyvateľov**

1. Rokovanie zhromaždenia obyvateľov vedie poslanec poverený starostom. Počas jeho neprítomnosti vedie rokovanie starosta alebo iný poslanec poverený starostom.

2. Miestom rokovania je veľká sála kultúrneho domu.

3. Účastníci zhromaždenia obyvateľov sa musia zdržať každého prejavu a vyjadrenia, pokiaľ im predsedajúci neudelí slovo.

4. V rokovacej miestnosti je zakázané rušiť ostatných prítomných hlučným používaním mobilných telefónov.

5. Na zhromaždenie občanov sa pozývajú všetci obyvatelia obce vyhlásením v miestnom rozhlase a vyvesením pozvánky na úradnej tabuli. Pozývajú sa tiež všetci poslanci a starosta obce.

6. Predsedajúci otvorí rokovanie zhromaždenia obyvateľov ak je v rokovacej sále okrem poslancov, starostu a osôb zabezpečujúcich organizáciu rokovania, prítomných aspoň 17 obyvateľov obce, čo zodpovedá 1% obyvateľov Obce Kráľová nad Váhom.

7. Ak sa nezíde dostatočný počet obyvateľov do 30 minút po plánovanom začiatku rokovania

alebo ak klesne ich počet počas rokovania pod túto hranicu, predsedajúci zhromaždenie rozpustí a o jeho opätovnom zvolaní rozhodne na najbližšom rokovaní obecného zastupiteľstva.

8. Na úvod rokovania predsedajúci predloží na schválenie návrh rokovacieho poriadku, návrh na voľbu návrhovej komisie, návrh na voľbu overovateľov zápisnice a určí skrutátorov (osoby, ktoré vykonávajú kvalifikované sčítanie hlasov).

9. Do rozpravy sa hlásia účastníci zdvihnutím ruky. Predsedajúci udeľuje slovo účastníkom rokovania v poradí, v akom sa prihlásili. Časový rozsah vystúpenia nemá presahovať 3 minúty. K tomu istému bodu rokovania je možné vystúpiť najviac dvakrát. V odôvodnených prípadoch môže predsedajúci časový limit vystúpenia predĺžiť alebo umožniť účastníkovi vystúpiť znova.

10. Limity v počte vystúpení sa nevzťahujú na starostu obce a poslancov obecného zastupiteľstva.

11. Návrh na ukončenie rozpravy môže podať každý účastník rokovania. O podanom návrhu

na ukončenie rozpravy bezodkladne rozhodnú hlasovaním prítomní poslanci Obecného zastupiteľstva Kráľová nad Váhom. Občania prihlásení do rozpravy majú ešte právo vystúpiť po odhlasovaní ukončenia rozpravy.

12. Na rokovaní sa môže ujať slova len ten, komu ho predsedajúci udelí.

13. Účastníci rokovania nesmú rušiť predsedajúceho ani iného rečníka pri prejave, ak mu bolo udelené slovo. Ak rečník v rozprave nehovorí k prerokúvanej veci, môže mu predsedajúci odňať slovo.

14. Ak v rozprave vystúpili všetci, ktorí sa do nej prihlásili, predsedajúci rozpravu ukončí a v prípade, že v rámci rozpravy odznel návrh záverečného vyhlásenia, udelí slovo návrhovej komisii.

**Článok 3**

**Postup prijímania záverečného vyhlásenia zhromaždenia obyvateľov**

1. Návrh záverečného vyhlásenia predkladá návrhová komisia, ktorá si môže vyhradiť nevyhnutný čas na jeho prípravu. Navrhnúť záverečné vyhlásenie, jeho zmenu alebo doplnenie má právo každý účastník zhromaždenia.

2. Ak návrh záverečného vyhlásenia obsahuje viac bodov, môžu prítomní oprávnení voliči o jednotlivých bodoch hlasovať osobitne.

3. Zhromaždenie obyvateľov rozhoduje hlasovaním. Hlasovanie nesmie byť prerušené a počas hlasovania nemôže predsedajúci udeliť slovo inému účastníkovi.

4. Právo hlasovať na zhromaždení majú obyvatelia obce, ktorí majú právo voliť do orgánov obce podľa § 2 zákona č. 346/1990 Zb. o voľbách do orgánov samosprávy obce v znení neskorších predpisov.

5. Hlasuje sa verejne zdvihnutím ruky. Sčítavanie hlasov zabezpečujú skrutátori.

6. Na prijatie záverečného vyhlásenia alebo každej jeho časti sa vyžaduje súhlas nadpolovičnej väčšiny prítomných oprávnených voličov.

**Článok 4**

**Prezenčná listina a zápisnica zo zhromaždenia obyvateľov**

1. Prítomní oprávnení voliči a ďalší účastníci zhromaždenia sa zapisujú do prezenčnej listiny,

ktorá obsahuje meno, priezvisko, adresu trvalého pobytu a podpis účastníka. Prezenčná listina musí byť prístupná počas celého konania zhromaždenia.

2. Z rokovania zhromaždenia vyhotovuje poverený zástupca obecného úradu zápisnicu. V zápisnici sa uvedie stručný prepis vystúpení jednotlivých účastníkov a tiež úplné znenie záverečných vyhlásení, ak boli prijaté. Prílohou zápisnice je prezenčná listina prítomných účastníkov zhromaždenia, zvukový a video záznam z rokovania zhromaždenia.

3. Zápisnicu z rokovania podpisuje predsedajúci a overovatelia.

4. Znenia záverečných vyhlásení sa zverejnia na úradnej tabuli do 10 dní od zhromaždenia.